《赠游宣教》
宋代·袁燮

连日雨滂沱，闾阎应甚苦。
慨念乐隐翁，萧然坐环堵。
术业岂不精，一寒乃如许。
请君姑置之，对妇酌芳醑。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。